Document ID: /roh_data/filtered/fineweb-2-filterrobots_roh.jsonl.gz/41339

La radunanza communala da Grüsch ha approvà unanimamain trais credits gievgia saira.
- In credit da 140'000 francs per sanar il clutger Valzeina
- 92'000 francs per tgira d'uffants cumplementara a la scola en furma d'ina maisa da mezdi ed accumpagnament il suentermezdi per la scola
- 600'000 francs per la reorganisaziun da la rimnada da rument
En pli ha il president communal infurmà davart il stadi actual pertutgant la halla da glatsch a Grüsch. Cunquai ch'i dovria anc dapli examinaziuns, vegnia l'entir project tractà da la radunanza communala il zercladur, hai num en la communicaziun da la vischnanca.